উল্লেখ্য, সাধারণভাবে অন্যান্য দেশের সুপ্রিম কোর্টের দেয়া রায়কে উপমহাদেশের সুপ্রিম কোর্টগুলো মান্য করে থাকেন। একই ধরনের পরিস্থিতিতে তারা এসব মামলার সিদ্ধান্তকে নির্ভরযোগ্য হিসেবে বিবেচনায় নিয়ে থাকেন। আইনজ্ঞরা বলছেন, ১৯৬৪ সালের ২৮ এপ্রিলের ওই রায় গত ৫২ বছরের ইতিহাসে কখনো রহিত হয়নি। সুতরাং ওই মামলার রায়ের একটি ‘বোধযোগ্য মূল’ রয়েছে অবশ্যই। তাই তা উপেক্ষা করার কোনো সুযোগ আছে বলে মনে হয় না।